pythainlp/thaigov-v2-corpus-22032023 huggingface dataset:
วันศุกร์ที่ 1 เมษายน 2565
ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 25 – 31 มีนาคม 2565
ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 25 – 31 มีนาคม 2565 พบการกระทำผิด จำนวน 410 คดี คิดเป็นเงินค่าปรับ 7.32 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดำเนินงานตามมาตรการเชิงรุกในการป้องกันและปราบปรามผู้กระทำผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทำแผนเฉพาะกิจปราบปรามผู้กระทำผิดกฎหมายสรรพสามิตโดยระดมกำลังเจ้าหน้าที่ชุดเฉพาะกิจจากสำนักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกำลังกับหน่วยงานที่เกี่ยวข้องร่วมกันตรวจสอบและปราบปรามการกระทำผิดกฎหมายสรรพสามิตตามพื้นที่เป้าหมายที่คาดว่าอาจมีการกระทำผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สำหรับผลการปราบปรามผู้กระทำผิดกฎหมายสรรพสามิตทั่วประเทศ ปีงบประมาณ 2565 (ระหว่างวันที่ 25 – 31 มีนาคม 2565) พบว่ามีการกระทำผิด จำนวน 410 คดี คิดเป็นเงินค่าปรับ 7.32 ล้านบาท โดยแยกเป็น สุรา จำนวน 228 คดี ค่าปรับ 1.72 ล้านบาท ยาสูบ จำนวน 133 คดี ค่าปรับ 3.62 ล้านบาท ไพ่ จำนวน 1 คดี ค่าปรับ 0.01 ล้านบาท น้ำมันและผลิตภัณฑ์น้ำมัน จำนวน 17 คดี ค่าปรับ 0.55 ล้านบาท น้ำหอม จำนวน 2 คดี ค่าปรับ 0.02 ล้านบาท รถจักรยานยนต์ จำนวน 18 คดี ค่าปรับ 0.33 ล้านบาท และสินค้าอื่น ๆ จำนวน 11 คดี ค่าปรับ 1.07 ล้านบาท โดยมีของกลางแยกเป็นน้ำสุรา จำนวน 1,118.745 ลิตร ยาสูบ จำนวน 47,864 ซอง ไพ่ จำนวน 35 สำรับ น้ำมันและผลิตภัณฑ์น้ำมัน จำนวน 14,832.000 ลิตร น้ำหอม จำนวน 640 ขวด รถจักรยานยนต์ จำนวน 21 คัน
สรุปยอดรวมในปีงบประมาณ พ.ศ. 2565 ตั้งแต่วันที่ 1 ตุลาคม 2564 – 31 มีนาคม 2565 พบว่ามีการกระทำผิด จำนวน 13,828 คดี คิดเป็นเงินค่าปรับ 256.35 ล้านบาท โดยแยกเป็น สุรา จำนวน 7,316 คดี ค่าปรับ 66.53 ล้านบาท ยาสูบ จำนวน 4,859 คดี ค่าปรับ 127.80 ล้านบาท ไพ่ จำนวน 238 คดี ค่าปรับ 2.27 ล้านบาท น้ำมันและผลิตภัณฑ์น้ำมัน จำนวน 366 คดี ค่าปรับ 18.20 ล้านบาท น้ำหอม จำนวน 68 คดี ค่าปรับ 3.17 ล้านบาท รถจักรยานยนต์ จำนวน 665 คดี ค่าปรับ จำนวน 15.56 ล้านบาท และสินค้าอื่น ๆ จำนวน 316 คดี ค่าปรับ 22.82 ล้านบาท โดยมีของกลางแยกเป็นน้ำสุรา จำนวน 99,654.420 ลิตร ยาสูบ จำนวน 2,774,201 ซอง ไพ่ จำนวน 15,2777 สำรับ น้ำมันและผลิตภัณฑ์น้ำมัน จำนวน 564,340.000 ลิตร น้ำหอม จำนวน 83,980 ขวด รถจักรยานยนต์ จำนวน 815 คัน
“หากประชาชนท่านใดทราบเบาะแสการกระทำความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสำนักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
ฝ่ายประชาสัมพันธ์ สำนักงานเลขานุการกรม กรมสรรพสามิต
โทร/โทรสาร 0 2241 4778
https://webdev.excise.go.th/act2560/suppress-news/42-2565/786-2565-25-31-2565-15
วันพุธที่ 29 มิถุนายน 2565
บริษัท วิทยุการบินแห่งประเทศไทย จำกัด จับมือ วิทยาลัยนานาชาตินวัตกรรมดิจิทัล มหาวิทยาลัยเชียงใหม่
มุ่งสร้างนวัตกร ส่งเสริมนวัตกรรมการบิน
บริษัท วิทยุการบินแห่งประเทศไทย จำกัด (บวท.) กระทรวงคมนาคม ร่วมกับ วิทยาลัยนานาชาตินวัตกรรมดิจิทัล มหาวิทยาลัยเชียงใหม่ ลงนามบันทึกความเข้าใจ “โครงการผลิตบัณฑิตพันธุ์ใหม่ เพื่อสร้างกำลังคนที่มีสมรรถนะสูง สำหรับอุตสาหกรรม New Growth Engine ตามนโยบาย Thailand 4.0 และการปฏิรูปการอุดมศึกษาไทย” เพื่อสนับสนุนนโยบายยุทธศาสตร์ชาติ 20 ปี และส่งเสริมให้เกิดการพัฒนาบุคลากรให้ตรงตามความต้องการของผู้ประกอบการ พร้อมผลักดันและสนับสนุนแนวคิดสร้างสรรค์ที่มีศักยภาพ
ดร.ณพศิษฏ์ จักรพิทักษ์ กรรมการผู้อำนวยการใหญ่ บวท.เปิดเผยว่า จากนโยบาย Thailand 4.0 ของรัฐบาล ที่ต้องการเปลี่ยนการขับเคลื่อนประเทศจากภาคอุตสาหกรรม ไปสู่การขับเคลื่อนประเทศด้วยเทคโนโลยีนวัตกรรม ซึ่ง บวท. ในฐานะหน่วยงานให้บริการการเดินอากาศ ให้ความสำคัญกับงานด้านการวิจัย พัฒนา และนวัตกรรม มาอย่างต่อเนื่อง โดยเล็งเห็นว่าอุตสาหกรรมทางการบินมีการปรับตัวอย่างรวดเร็ว และมีการนำเทคโนโลยีเข้ามาใช้ในระบบการทำงาน จึงได้มีการสนับสนุนส่งเสริมให้บุคลากรในองค์กร คิดริเริ่มสร้างสรรค์สิ่งใหม่ สร้างผลงานนวัตกรรม และนำเทคโนโลยีมาใช้ในการทำงาน ต่อยอดไปจนสามารถเกิดประโยชน์แก่ชุมชนใกล้เคียง และอุตสาหกรรมการบินของประเทศ ซึ่งที่ผ่านมาผลงานนวัตกรรม ที่เกิดจากนวัตกรของ บวท. ต่างได้รับการยอมรับทั้งในเวทีระดับประเทศและระดับโลก จึงเป็นโอกาสดีที่ บวท. จะร่วมมือกับ วิทยาลัยนานาชาตินวัตกรรมดิจิทัล มหาวิทยาลัยเชียงใหม่ ใน “โครงการผลิตบัณฑิตพันธุ์ใหม่ เพื่อสร้างกำลังคนที่มีสมรรถนะสูง สำหรับอุตสาหกรรม New Growth Engine ตามนโยบาย Thailand 4.0 และการปฏิรูปการอุดมศึกษาไทย” เพื่อแลกเปลี่ยนเรียนรู้ ทรัพยากรระหว่าง 2 หน่วยงาน ในการสร้างสรรค์ และพัฒนาต่อยอดแนวคิด ด้วยการ upskill – reskill ด้วยเทคโนโลยีให้กับเจ้าของแนวคิด เพื่อนำไปสู่การสร้างผลงานนวัตกรรม โดยมีทุนสนับสนุน 85 ทุน รวมเป็นเงิน 8.5 ล้านบาท
เมื่อวันที่ 8 มิถุนายน 2565 ที่ผ่านมา ดร.เพียงออ เลาหะวิไลย ประธานคณะกรรมการจัดการนวัตกรรม บวท. ให้เกียรติเป็นประธานในพิธีลงนามบันทึกความเข้าใจ “โครงการผลิตบัณฑิตพันธุ์ใหม่ เพื่อสร้างกำลังคนที่มีสมรรถนะสูง สำหรับอุตสาหกรรม New Growth Engine ตามนโยบาย Thailand 4.0 และการปฏิรูปการอุดมศึกษาไทย” ระหว่าง ดร.อรรณพ ธนัญชนะ รักษาการแทนผู้อำนวยการศูนย์วิจัยและบริการวิชาการนานาชาติ วิทยาลัยนานาชาตินวัตกรรมดิจิทัลมหาวิทยาลัยเชียงใหม่ และ ดร.ณพศิษฏ์ จักรพิทักษ์ กอญ.บวท. ณ สำนักงานใหญ่ บวท. ทุ่งมหาเมฆ ซึ่งนับเป็นก้าวที่สำคัญของการส่งเสริมและพัฒนาการจัดการนวัตกรรมของ บวท. ที่มีโอกาสได้นำไปแบ่งปันและต่อยอดให้เกิดประโยชน์ในวงการนวัตกรรมของประเทศต่อไป
วันอาทิตย์ที่ 22 สิงหาคม 2564
กลุ่มป่าแก่งกระจาน ขึ้นทะเบียนเป็นมรดกโลกแล้ว
วันเสาร์ที่ 31 กรกฎาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
ที่ประชุมคณะกรรมการมรดกโลก สมัยสามัญครั้งที่ 44 ประกาศขึ้นทะเบียน “กลุ่มป่าแก่งกระจาน” ของประเทศไทยเป็นมรดกโลก ตามเกณฑ์ข้อที่ 10 ด้านความหลากหลายทางชีวภาพ โดยกลุ่มป่าแก่งกระจาน เป็นผืนป่าขนาดใหญ่ครอบคลุมพื้นที่ 3 จังหวัด คือ จ.ราชบุรี เพชรบุรี และประจวบคีรีขันธ์ ประกอบด้วยอุทยานแห่งชาติแก่งกระจาน อุทยานแห่งชาติกุยบุรี อุทยานแห่งชาติเฉลิมพระเกียรติไทยประจัน และเขตรักษาพันธุ์สัตว์ป่าแม่น้ำภาชี รวมพื้นที่กว่า 2.5 ล้านไร่ สำหรับกลุ่มป่าแห่งนี้นับเป็นมรดกโลกลำดับที่ 6 ของไทย และเป็นแหล่งมรดกโลกทางธรรมชาติลำดับที่ 3 ของไทย ต่อจากเขตรักษาพันธุ์สัตว์ป่าทุ่งใหญ่-ห้วยขาแข้ง และกลุ่มป่าดงพญาเย็น-เขาใหญ่
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันศุกร์ที่ 3 ธันวาคม 2564
โฆษกรัฐบาล เผยนายกฯ สั่งจับตาป้องกันฝุ่น PM 2.5 มาพร้อมลมหนาว ห่วงประชาชนให้ดูแลสุขภาพเป็นพิเศษ
โฆษกรัฐบาล เผยนายกรัฐมนตรี สั่งจับตาป้องกันฝุ่น PM 2.5 มาพร้อมลมหนาว ห่วงประชาชนให้ดูแลสุขภาพเป็นพิเศษ
วันนี้ (3 ธ.ค.64) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอกประยุทธ์ จันทร์โอชา นายกรัฐมนตรีและรัฐมนตรีกว่าการกระทรวงกลาโหม ติดตามสถานการณ์ฝุ่นละออง PM2.5 ที่มาช่วงหน้าหนาวอย่างใกล้ชิด ซึ่งขณะนี้อากาศเริ่มเปลี่ยนแปลงเข้าสู่ฤดูหนาวแล้ว ซึ่งทำให้สภาพอากาศนิ่ง ส่งผลให้ฝุ่นละออง PM2.5 สะสมเกินค่ามาตรฐาน ในวันนี้ (2 ธันวาคม 2564) เว็บไซต์ IQAIR ได้รายงานคุณภาพอากาศของประเทศไทย พบค่ามลพิษฝุ่น PM2.5 AQI เกิน 100 อยู่ในระดับที่ไม่ดีต่อสุขภาพ ใน 10 สถานที่ ได้แก่ 1.พระสมุทรเจดีย์ จ.สมุทรปราการ 162 AQI 2. บางคนที จ.สมุทรสงคราม 158 AQI 3. หนองบัวลำภู จ. หนองบัวลำภู 156 AQI 4. สมุทรสงคราม จ.สมุทรสงคราม 154 AQI 5. น้ำพอง จ.ขอนแก่น 152 AQI 6.ลำปาง จ.ลำปาง 147 AQI 7. โพธาราม จ.ราชบุรี 147 AQI 8. ทวีวัฒนา กรุงเทพฯ 145 AQI 9. สันกำแพง จ.เชียงใหม่ 144 AQI 10. นครไชยศรี จ.นครปฐม 137 AQI
โฆษกประจำสำนักนายกรัฐมนตรี กล่าวเพิ่มเติมว่า สำหรับฝุ่น PM 2.5 ในพื้นที่กรุงเทพฯ และปริมณฑล อาจมีแนวโน้มสูงขึ้นและเกินมาตรฐานในช่วงปลายปี สาเหตุหลักมาจากยานพาหนะกว่า 50% โดยเฉพาะรถที่ใช้เครื่องยนต์ดีเซล ซึ่งทางกรุงเทพมหานครได้บูรณาการกับกรมควบคุมมลพิษ กรมควบคุมโรค กรมอนามัย กรมอุตุนิยมวิทยา กรมการขนส่งทางบก กองบังคับการตำรวจจราจร ร่วมกันขับเคลื่อนการแก้ไขปัญหามลพิษด้านฝุ่นละออง มีการจัดตั้งสถานีตรวจวัดฝุ่นละออง PM2.5 แบบถาวร ทั้งสิ้น 70 จุดทั่วกรุงเทพฯ บริเวณริมถนนที่มีการจราจรหนาแน่น ในพื้นที่พักอาศัย และบริเวณสวนสาธารณะ เพิ่มความถี่ในการตรวจวัดควันดำ มีรถตรวจวัดคุณภาพอากาศ เพื่อเข้าไปวัดปริมาณฝุ่นในทุกพื้นที่ ในส่วนของต่างจังหวัดสาเหตุของฝุ่นมาจากลมที่พัดนำฝุ่นละอองจากการเผาในที่โล่งและประเทศเพื่อนบ้าน ได้มีการติดตามสื่อสารให้ข้อมูล เฝ้าระวังสถานการณ์ฝุ่น PM2.5 สอดคล้องกับร่างแผนเฉพาะกิจเพื่อการแก้ไขปัญหามลพิษทางอากาศ ปี 2565 ที่กระทรวงทรัพยากรธรรมชาติและสิ่งแวดล้อม ได้จัดทำประกอบด้วยแนวทางการดำเนินงานที่ต้องเร่งรัดและเน้นย้ำการปฏิบัติ เพิ่มประสิทธิภาพการแก้ไขปัญหา ภายใต้แนวคิด “1 สื่อสาร 5 ป้องกัน 3 เผชิญเหตุ” เพื่อควบคุมมลพิษทางอากาศให้อยู่ในเกณฑ์มาตรฐานและปลอดภัยต่อสุขภาพของประชาชน
“ท่านนายกฯ มีความห่วงใยถึงพี่น้องประชาชน โดยเฉพาะผู้สูงอายุ และเด็กเล็ก ในพื้นที่ดัชนีคุณภาพอากาศที่อยู่ในระดับที่ไม่ดีต่อสุขภาพ ขอให้ดูแลสุขภาพเป็นพิเศษ สวมหน้ากากอนามัยที่เหมาะสมโดยเฉพาะหน้ากาก N95 งดทำกิจกรรมกลางแจ้ง รวมทั้งลดปัจจัยเสี่ยง หมั่นตรวจเช็คยานพานหนะของตัวเอง ช่วยกันสอดส่องการเผาขยะ เศษใบไม้ กิ่งไม้ หรือการเผาเพื่อกำจัดเศษวัสดุการเกษตร ต่างๆ ในพื้นที่โล่งแจ้ง รวมถึงติดตามข่าวสารเกี่ยวกับฝุ่น PM 2.5 อย่างใกล้ชิด เพื่อป้องกันตัวเองและช่วยสิ่งแวดล้อมด้วย” โฆษกประจำสำนักนายกรัฐมนตรี กล่าว
-----------------
วันพุธที่ 30 มิถุนายน 2564
สรรพากรสนับสนุนการบริจาคเพื่อแก้ไขปัญหาโรคติดเชื้อไวรัสโคโรนา 2019
คณะรัฐมนตรีเห็นชอบหลักการขยายเวลาการให้สิทธิประโยชน์ทางภาษีสำหรับบุคคลธรรมดาและบริษัทหรือห้างหุ้นส่วนนิติบุคคลที่บริจาคให้แก่สำนักงานปลัดสำนักนายกรัฐมนตรีเพื่อสนับสนุนการแก้ไขปัญหา COVID - 19 นำมาหักเป็นค่าลดหย่อนหรือรายจ่ายได้เท่าจำนวนที่บริจาค
คณะรัฐมนตรีเห็นชอบหลักการขยายเวลาการให้สิทธิประโยชน์ทางภาษีสำหรับบุคคลธรรมดาและบริษัทหรือห้างหุ้นส่วนนิติบุคคลที่บริจาคให้แก่สำนักงานปลัดสำนักนายกรัฐมนตรีเพื่อสนับสนุนการแก้ไขปัญหา COVID - 19 นำมาหักเป็นค่าลดหย่อนหรือรายจ่ายได้เท่าจำนวนที่บริจาค สำหรับการบริจาคตั้งแต่ ๖ มีนาคม ๒๕๖๔ – ๕ มีนาคม ๒๕๖๕ ตามที่กรมสรรพากรเสนอเพื่อสร้างแรงจูงใจให้ทุกภาคส่วนส่วนช่วยในการรักษา ฟื้นฟู เยียวยา และบรรเทาความเดือดร้อนของผู้ได้รับผลกระทบ จากการแพร่ระบาดของ COVID - 19
นายเอกนิติ นิติทัณฑ์ประภาศ อธิบดีกรมสรรพากร เปิดเผยว่า “กระทรวงการคลัง โดยกรมสรรพากร มีความเข้าใจและตระหนักถึงความสำคัญของการปฏิบัติภาระกิจเกี่ยวกับการป้องกัน ยับยั้ง การแพร่ระบาดของโรคติดเชื้อไวรัสโคโรนา 2019 จึงได้เสนอคณะรัฐมนตรีเห็นชอบหลักการ ร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ ..) พ.ศ. .... (มาตรการภาษีเพื่อสนับสนุนการบริจาคเพื่อแก้ไขปัญหาโรคติดเชื้อไวรัสโคโรนา 2019) เพื่อเป็นการสร้างแรงจูงใจให้ประชาชนและภาคเอกชนได้มีส่วนในการแก้ไขปัญหา เพื่อสนับสนุนการปฏิบัติภาระกิจเกี่ยวกับการป้องกัน ระงับ ยับยั้งการแพร่ระบาดของโรคติดเชื้อไวรัสโคโรน่า 2019 โดยผู้ที่บริจาคให้แก่สำนักงานปลัดสำนักนายกรัฐมนตรีมีสิทธิหักลดหย่อนหรือหักรายจ่ายทางภาษี ดังนี้
๑. บุคคลธรรมดาที่บริจาคเงินให้แก่สำนักงานปลัดสำนักนายกรัฐมนตรี สามารถนำมาหักเป็นค่าลดหย่อนได้เท่าจำนวนที่บริจาค แต่เมื่อรวมกับเงินบริจาคตามมาตรา ๔๗ (๗) แห่งประมวลรัษฎากรแล้วต้องไม่เกินร้อยละสิบของเงินได้พึงประเมินหลังจากหักค่าใช้จ่ายและหักค่าลดหย่อนอื่น ๆ แล้ว
๒. บริษัทหรือห้างหุ้นส่วนนิติบุคคลที่บริจาคเงินหรือทรัพย์สินให้แก่สำนักงานปลัดสำนักนายกรัฐมนตรี สามารถนำมาหักเป็นรายจ่ายได้เท่าจำนวนที่บริจาค แต่เมื่อรวมกับรายจ่ายเพื่อการกุศลสาธารณะหรือเพื่อการสาธารณประโยชน์ ตามมาตรา ๖๕ ตรี (๓) (ข) แห่งประมวลรัษฎากรแล้ว ต้องไม่เกินร้อยละสองของกำไรสุทธิ
ทั้งนี้ ผู้ที่บริจาคให้แก่สำนักงานปลัดสำนักนายกรัฐมนตรี ตาม ๑ และ ๒ จะต้องบริจาคผ่านระบบบริจาคอิเล็กทรอนิกส์ (e-Donation) ตั้งแต่วันที่ ๖ มีนาคม ๒๕๖๔ ถึงวันที่ ๕ มีนาคม ๒๕๖๕
๓. ยกเว้นภาษีมูลค่าเพิ่มให้แก่ผู้ประกอบการจดทะเบียนภาษีมูลค่าเพิ่ม ที่บริจาคสินค้าให้แก่สำนักงานปลัดสำนักนายกรัฐมนตรี”
นายเอกนิติ นิติทัณฑ์ประภาศ อธิบดีกรมสรรพากร กล่าวสรุปว่า “กรมสรรพากรหวังเป็นอย่างยิ่งว่ามาตรการภาษีข้างต้นจะช่วยจูงใจให้ภาคเอกชนมีส่วนร่วมในการสนับสนุนการปฏิบัติภารกิจเกี่ยวกับการป้องกัน ระงับ ยับยั้งการแพร่ระบาดของโรคติดเชื้อไวรัสโคโรนา 2019 ของบุคลากรทางการแพทย์และสาธารณสุข หน่วยงานของรัฐและภาคเอกชน โดยมาตรการนี้มีส่วนช่วยรักษา ฟื้นฟู เยียวยาและบรรเทาความเดือดร้อนของประชาชนตลอดจนผู้ได้รับผลกระทบ จากการแพร่ระบาดของ COVID - 19 สอบถามรายละเอียดได้ที่สำนักงานสรรพากรทุกแห่งทั่วประเทศหรือที่ศูนย์สารนิเทศสรรพากร (RD Intelligence Center) โทร. ๑๑๖๑”
วันเสาร์ที่ 5 มีนาคม 2565
รมว.สธ. เปิดการแข่งขันกีฬาแห่งชาติ ครั้งที่ 47 “ศรีสะเกษเกมส์” เข้มควบคุมป้องกันโควิด 19
รองนายกรัฐมนตรีและรัฐมนตรีว่าการกระทรวงสาธารณสุข เป็นประธานเปิดการแข่งขันกีฬาแห่งชาติครั้งที่ 47 “ศรีสะเกษเกมส์” เข้มควบคุมป้องกันการแพร่ระบาดโรคโควิด 19 ตั้งแต่ก่อนแข่งขัน ระหว่างแข่งขัน และก่อนเดินทางกลับในกลุ่มนักกีฬา ผู้ติดตามและเจ้าหน้าที่ที่เก
รองนายกรัฐมนตรีและรัฐมนตรีว่าการกระทรวงสาธารณสุข เป็นประธานเปิดการแข่งขันกีฬาแห่งชาติครั้งที่ 47“ศรีสะเกษเกมส์” เข้มควบคุมป้องกันการแพร่ระบาดโรคโควิด 19 ตั้งแต่ก่อนแข่งขัน ระหว่างแข่งขัน และก่อนเดินทางกลับในกลุ่มนักกีฬา ผู้ติดตามและเจ้าหน้าที่ที่เกี่ยวข้อง เพื่อป้องกันการระบาดในการแข่งขันและป้องกันการระบาดมายังชุมชนโดยรอบ
วันนี้ (5 มีนาคม 2565) ที่สนามกีฬาจังหวัดศรีสะเกษ อ.เมือง จ.ศรีสะเกษ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานในพิธีเปิดการแข่งขันกีฬาแห่งชาติ ครั้งที่ 47 “ศรีสะเกษเกมส์” โดยนายอนุทินกล่าวว่า การแข่งขันกีฬาแห่งชาติ ครั้งที่ 47 “ศรีสะเกษเกมส์” จัดขึ้นเพื่อส่งเสริมความเป็นเลิศด้านกีฬาของประเทศ พัฒนานักกีฬาในแต่ละจังหวัดให้มีศักยภาพเพื่อเข้าสู่ทีมชาติไทย เป็นแบบอย่างที่ดีให้แก่เด็กและเยาวชน สร้างกระแสเกี่ยวกับกีฬาให้แก่ประชาชน รวมถึงส่งเสริมการท่องเที่ยวและกระตุ้นเศรษฐกิจ ซึ่งจังหวัดศรีสะเกษ เป็น 1 ใน 6 จังหวัดแรกของประเทศไทยที่ได้รับการคัดเลือกให้เป็นเมืองกีฬา (Sports City) เน้นกีฬาเพื่อสุขภาพ ความเป็นเลิศและเพื่อการท่องเที่ยว โดยการแข่งขันจัดขึ้นระหว่างวันที่ 5-25 มีนาคม 2565 นี้
นายอนุทินกล่าวว่า สำหรับสถานการณ์โควิด 19 ขณะนี้ยังคงมีการแพร่ระบาดของสายพันธุ์โอมิครอนแม้เป็นสายพันธุ์ที่แพร่ระบาดอย่างรวดเร็ว แต่ความรุนแรงไม่มากนัก ซึ่งจากการติดตามการดำเนินงานพบว่า จังหวัดศรีสะเกษมีความพร้อมในมาตรการควบคุมป้องกันการแพร่ระบาดในกลุ่มนักกีฬา ผู้ติดตามและเจ้าหน้าที่ที่เกี่ยวข้องได้เป็นอย่างดี โดยดำเนินการตามแนวปฏิบัติตามข้อกำหนดการบริหารราชการในสถานการณ์ฉุกเฉิน พ.ศ. 2558 (ฉบับที่ 42) และกระทรวงสาธารณสุข ในกลุ่มนักกีฬา ผู้ติดตามและเจ้าหน้าที่ที่เกี่ยวข้อง อาทิ แนวทางการจัดการด้านการเดินทาง, การจัดการด้านการดำรงชีวิตประจำวันของนักกีฬาและเจ้าหน้าที่, การฝึกซ้อมและการแข่งขัน, การสนับสนุนด้านการแพทย์และการดูแลโรคระบาด, การสอบสวนโรคเพื่อควบคุมและป้องกันการระบาดในการแข่งขันและการป้องกันการระบาดมายังชุมชนโดยรอบ เช่น การตรวจวัดอุณหภูมิ ตรวจคัดกรอง แสดงหลักฐานการฉีดวัคซีน ลดความแออัด จัดพื้นที่ให้เป็น COVID Free setting เป็นต้น
ทั้งนี้รูปแบบการจัดการแข่งขันออกเป็น 3 ช่วง ตามกลุ่มชนิดกีฬา คือ ช่วงที่ 1 วันที่ 5-11 มีนาคม 2565, ช่วงที่ 2 วันที่ 12-18 มีนาคม 2565 และช่วงที่ 3 วันที่ 19-25 มีนาคม 2565 โดยดำเนินการอย่างเข้มข้นครอบคลุมทั้งก่อนเดินทางเข้าในจังหวัด งดไปพื้นที่เสี่ยงสูง 14 วัน มีหลักฐานการฉีดวัคซีนครบ 2 เข็มขึ้นไปและมีหลักฐานตรวจ ATK หรือ RT-PCR ภายใน 72 ชั่วโมง, ระหว่างอยู่ในจังหวัด ให้มีการตรวจ ATK ในวันแรกที่เดินทางมาถึงและทุก 3 วัน หากพบผลบวกเข้ารับการรักษาในโรงพยาบาลที่เตรียมไว้ และดูแลจนกว่าจะหายเป็นปกติ ก่อนเดินทางออกจากจังหวัด
************************************** 5 มีนาคม 2565
วันจันทร์ที่ 28 มีนาคม 2565
ไทย-จีน จับมือยกระดับศักยภาพบุคลากรไทย
วันอังคารที่ 22 มีนาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
ราชอาณาจักรไทยร่วมกับสาธารณรัฐประชาชนจีนเร่งพัฒนาบุคลากรตามยุทธศาสตร์ Belt and Road Initiative และยุทธศาสตร์ก้าวออกไปที่เน้นความร่วมมือแม่โขง-ล้านช้าง รองรับการลงทุนของ 12 อุตสาหกรรมเป้าหมายในพื้นที่ EEC ซึ่งคาดว่าอีก 5 ปีข้างหน้าจะมีความต้องการแรงงานมากกว่า 560,000 คน โดยร่วมกับเอกชนฝึกอบรมกำลังคนสายอาชีพที่มีสมรรถนะสูง เช่น สาขาเมคคาทรอนิกส์และหุ่นยนต์ สาขาปิโตรเคมี เร่งรัดโครงการบัดดี้ภาษาจีนในมหาวิทยาลัยและวิทยาลัยอาชีวศึกษา ชวนภาคอุตสาหกรรมจากจีนมาร่วมพัฒนาการเรียนการสอน รวมถึงตั้งศูนย์ปฏิบัติการภาษาจีนในพื้นที่ EEC เพื่อเป็นต้นแบบความร่วมมือที่สามารถขยายผลไปยังพื้นที่อื่น ๆ ได้ทั่วประเทศ เสริมศักยภาพบุคลากร ดึงดูดการลงทุน สร้างเศรษฐกิจไทยให้เข้มแข็ง
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันอังคารที่ 24 พฤษภาคม 2565
ครม. รับทราบรายงานกองทุนเพื่อความเสมอภาคทางการศึกษา ปี 64 ช่วยเหลือนักเรียนกลุ่มเสี่ยงกว่า 2.9 แสนคน โรงเรียนพื้นที่ห่างไกล 600 แห่ง
ครม. รับทราบรายงานกองทุนเพื่อความเสมอภาคทางการศึกษา ปี 64 ช่วยเหลือนักเรียนกลุ่มเสี่ยงกว่า 2.9 แสนคน โรงเรียนพื้นที่ห่างไกล 600 แห่ง
วันนี้ 24 พฤษภาคม 2565 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรี (ครม.) รับทราบผลการดำเนินงานของกองทุนเพื่อความเสมอภาคทางการศึกษา (กสศ.) ประจำปี 2565 โดยเฉพาะมาตรการเร่งด่วนในช่วงการแพร่ระบาดของโควิด-19 ที่ได้ให้ความช่วยเหลือเพิ่มเติมแก่นักเรียนในครอบครัวยากจนพิเศษ กลุ่มช่วงชั้นรอยต่อของการศึกษา (อ.3, ป.6 และ ม.3) ที่มีความเสี่ยงสูงที่จะหลุดจากระบบการศึกษา จำนวน 2.9 แสนคน สร้างโอกาสทางการศึกษาสำหรับเยาวชนยากจนหรือด้อยโอกาส ให้เข้าถึงการศึกษาพัฒนาโรงเรียนในพื้นที่ห่างไกลที่เป็นโรงเรียนปลายทางของนักศึกษา ทุนครูรัก(ษ์) ถิ่น และการพัฒนาโรงเรียนในพื้นที่ห่างไกลตามเป้าหมาย จำนวน 600 แห่ง รวมทั้งโครงการจัดการศึกษาเชิงพื้นที่เพื่อความเสมอภาคทางการศึกษา โดยส่งเสริมและสนับสนุนให้จังหวัดหรือท้องถิ่นมีระบบการช่วยเหลือและแก้ปัญหา เด็กและเยาวชนนอกระบบการศึกษาระดับพื้นที่ ผ่านต้นแบบและระบบการทำงานใหม่ ๆ
โฆษกประจำสำนักนายกรัฐมนตรี กล่าวเพิ่มเติมว่า กลุ่มผู้ได้รับประโยชน์ เช่น เด็กปฐมวัยที่ขาดแคลนทุนทรัพย์ในศูนย์พัฒนาเด็กเล็ก และเด็กและเยาวชนนอกระบบการศึกษา โครงการสนับสนุนการพัฒนาครูและเด็กนอกระบบ การศึกษา โดยช่วยเหลือและพัฒนาเด็กและเยาวชนนอกระบบการศึกษาให้ได้รับโอกาส ในการเรียนรู้อย่างเหมาะสมตามบริบทและสภาพปัญหา รวมทั้งส่งเสริมและพัฒนาศักยภาพ และทักษะของครูนอกระบบเพื่อให้สามารถจัดกระบวนการเรียนรู้ได้อย่างมีคุณภาพ โครงการ ทุนนวัตกรรมสายอาชีพชั้นสูง มีการสนับสนุนและช่วยเหลือทุนการศึกษาแก่เยาวชนที่ขาดแคลนทุนทรัพย์หรือด้อยโอกาสให้มีโอกาสศึกษาต่อในระดับ ปวช. และ ปวส. ในสาขาที่สอดคล้องกับ ความต้องการแรงงานฝีมือ เช่น การแปรรูปอาหาร เกษตรและเทคโนโลยีชีวภาพ รวมทั้งโครงการสร้างโอกาสทางการศึกษาสำหรับนักเรียนในพื้นที่ห่างไกล เป็นครูรุ่นใหม่เพื่อพัฒนาคุณภาพโรงเรียนของชุมชน เป็นต้น
วันศุกร์ที่ 15 ตุลาคม 2564
การรถไฟฟ้าขนส่งมวลชนแห่งประเทศไทยตรวจเข้ม งานด้านอาชีวอนามัยและความปลอดภัย  โครงการรถไฟฟ้าสายสีชมพู ช่วงแคราย - มีนบุรี
ได้เน้นย้ำให้เจ้าหน้าที่ทุกคนปฏิบัติ ตามมาตรการด้านความปลอดภัยในการก่อสร้างอย่างเคร่งครัด รวมถึงตรวจตราอุปกรณ์ในการปฏิบัติงานให้มีความพร้อมและปลอดภัยอยู่เสมอ เพื่อป้องกันอุบัติเหตุที่ไม่พึงประสงค์
สำนักงานความปลอดภัย อาชีวอนามัยและสภาพแวดล้อมในการทำงาน การรถไฟฟ้าขนส่งมวลชนแห่งประเทศไทย สปอ.รฟม. นำเจ้าหน้าที่ลงพื้นที่ตรวจติดตามงานด้านอาชีวอนามัย และความปลอดภัยในการก่อสร้างของโครงการรถไฟฟ้าสายสีชมพู ช่วงแคราย - มีนบุรี โดยมีผู้แทนบริษัท STECON นำตรวจพื้นที่ก่อสร้างบริเวณสถานีศูนย์ราชการเฉลิมพระเกียรติ PK12สถานีหลักสี่ PK14 และสถานีวัดพระศรีมหาธาตุ PK16 โดย สปอ.รฟม. ได้เน้นย้ำให้เจ้าหน้าที่ทุกคนปฏิบัติ ตามมาตรการด้านความปลอดภัยในการก่อสร้างอย่างเคร่งครัด รวมถึงตรวจตราอุปกรณ์ในการปฏิบัติงานให้มีความพร้อมและปลอดภัยอยู่เสมอ เพื่อป้องกันอุบัติเหตุที่ไม่พึงประสงค์
ทั้งนี้ รฟม. ได้จัดให้มีการติดตามการดำเนินงาน ด้านความปลอดภัยในงานก่อสร้างฯ ตลอดจนปัญหาและอุปสรรคต่างๆ อย่างสม่ำเสมอ เพื่อกำกับดูแลการก่อสร้างโครงการระบบ รถไฟฟ้าขนส่งมวลชนในความรับผิดชอบให้มีความปลอดภัย อาชีวอนามัยและสภาพแวดล้อมในการทำงานที่ดี สอดคล้องตาม “ปฏิญญาว่าด้วยความปลอดภัยในการก่อสร้างโครงการระบบรถไฟฟ้าขนส่งมวลชน Zero Fatal Accident” ซึ่งประกาศไว้เมื่อวันที่ 4 พฤษภาคม 2561
วันเสาร์ที่ 21 พฤษภาคม 2565
‘รมช.มนัญญา’ หนุนเที่ยวสวนทุเรียนภูเขาไฟศรีษะเกษ เผยผลผลิตทุเรียนภูเขาไฟพร้อมออกสู่ตลาด 7,369 ตัน กระจายผลผลิตขายบนแพลทฟอร์มออนไลน์
‘รมช.มนัญญา’ หนุนเที่ยวสวนทุเรียนภูเขาไฟศรีษะเกษ เผยผลผลิตทุเรียนภูเขาไฟพร้อมออกสู่ตลาด 7,369 ตัน กระจายผลผลิตขายบนแพลทฟอร์มออนไลน์
รมช.มนัญญาไทยเศรษฐ์รัฐมนตรีช่วยว่าการกระทรวงเกษตรและสหกรณ์พร้อมด้วยนายวิศิษฐ์ศรีสุวรรณ์อธิบดีกรมส่งเสริมสหกรณ์นายอำพันธุ์เวฬุตันติอธิบดีกรมตรวจบัญชีสหกรณ์นายสมบัติตงเต๊ารองอธิบดีกรมวิชาการเกษตรลงพื้นที่ตรวจเยี่ยมการผลิตทุเรียนได้มาตรฐานการปฏิบัติทางการเกษตรที่ดีสำหรับพืช(GAP)และสิ่งบ่งชี้ทางภูมิศาสตร์(GI)ทุเรียนภูเขาไฟศรีสะเกษณแปลงทุเรียนนางสรารีย์โทชัยสวนทับทิมบ้านซำตารมย์ต.ตระกาจอ.กันทรลักษณ์จ.ศรีษะเกษ
รมช.มนัญญากล่าวว่าปี2565จังหวัดศรีสะเกษมีเกษตรกรปลูกทุเรียน2,350รายพื้นที่ปลูกทุเรียน15,111ไร่มีพื้นที่ให้ผลผลิตแล้ว5,721ไร่ยังไม่ให้ผลผลิต9,390ไร่สำหรับทุเรียนภูเขาไฟศรีสะเกษมีพื้นที่ปลูกใน3อำเภอได้แก่อำเภอกันทรลักษณ์อำเภอขุนหาญและอำเภอศรีรัตนะมีพื้นที่ให้ผลผลิต5,596ไร่ผลผลิตจะออกสู่ตลาด7,369ตันคิดเป็นร้อยละ98ของปริมาณผลผลิตทุเรียนทั้งหมดของจังหวัดศรีษะเกษโดยพันธุ์ที่นิยมปลูกมากที่สุดคือพันธุ์หมอนทองนอกจากนี้ยังมีการกระจายผลิตออกสู่ตลาดโดยจำหน่ายผลผลิตผ่านทางช่องทางออนไลน์ทั้งFacebook/Lineและร้านซูเปอร์มาร์เก็ตสหกรณ์ซึ่งในปี2565คาดการณ์สถานการณ์ผลผลิตทุเรียนว่าจะมีพื้นที่ให้ผลผลิตเพิ่มขึ้น2,108ไร่คิดเป็นร้อยละ58มีปริมาณทุเรียนเพิ่มขึ้น2,758ตันคิดเป็นร้อยละ57.8
สำหรับแปลงทุเรียนสวนทับทิมของนางสรารีย์โทชัยพื้นที่13ไร่2งานโดยปลูกทุเรียนพันธุ์หมอนทองพันธุ์ก้านยาวและพันธุ์นกหยิบเพื่อเพิ่มความหลากหลายของสวนทุเรียนได้รับการรับรองGAP 2553ถึงปัจจุบันและสิ่งบ่งชี้ทางภูมิศาสตร์(GI)ทุเรียนภูเขาไฟศรีสะเกษตั้งแต่ปี2562ถึงปัจจุบันและมีการนำระบบQR Traceมาใช้เพื่อสร้างความมั่นใจให้กับผู้บริโภคที่เข้ามาเลือกซื้อทุเรียนภูเขาไฟอีกทั้งยังเป็นสวนท่องเที่ยวเชิงเกษตรสนองนโยบายการท่องเที่ยวแห่งประเทศไทย(ททท.)ของรัฐบาลเป็นตัวแทนของจังหวัดศรีสะเกษ มีทั้งนักท่องเที่ยวชาวไทยและชาวต่างประเทศเข้ามาเยี่ยมชมและเป็นที่ปรึกษาให้กับชาวสวนทุเรียนที่เพิ่งเริ่มปลูกทุเรียนในชุมชนอีกด้วยโดยจังหวัดศรีษะเกษมีเกษตรกรที่ได้รับGAPทุเรียน858รายพื้นที่4,453ไร่
โอกาสนี้รมช.มนัญญาได้พบปะกลุ่มวิสาหกิจชุมชนท่องเที่ยวเชิงเกษตรบ้านซำตารมย์อ.กันทรลักษณ์จ.ศรีษะเกษซึ่งได้มีการรวมกลุ่มของเกษตรกรผู้ปลูกทุเรียนคุณภาพดีในพื้นที่มีสมาชิกในกลุ่ม93รายพื้นที่ปลูกทุเรียนมากกว่า1,000ไร่สามารถกำหนดราคาขายได้เองโดยในปี2564สามารถส่งทุเรียนไปขายยังตลาดองค์การตลาดเพื่อเกษตรกร(ตลาดอ.ต.ก.)และห้างเดอะมอลล์ได้ในราคา170บาทต่อกิโลกรัมและในปี2565ได้รับการติดต่อจากบริษัทผู้ส่งออกสินค้าเกษตรเพื่อขอรับซื้อเนื้อทุเรียนเกรดพรีเมี่ยมจำนวน50ตัน.
วันพฤหัสบดีที่ 4 สิงหาคม 2565
นักเรียนอัสสัมชัญคว้าแชมป์โลกการแข่งขันสร้างดาวเทียมขนาดเล็ก (แคนแซทประจำปี 2022)
นักเรียนอัสสัมชัญคว้าแชมป์โลกการแข่งขันสร้างดาวเทียมขนาดเล็ก (แคนแซทประจำปี 2022)
เมื่อวันที่ 20 กรกฎาคม 2565 ดร.รวิน ระวิวงศ์ ผู้อำนวยการองค์การพิพิธภัณฑ์วิทยาศาสตร์แห่งชาติ (อพวช.) พร้อมด้วย ภราดา ดร.อาวุธ ศิลาเกษ ผู้อำนวยการโรงเรียนอัสสัมชัญและคณะ นำคณะนักเรียนที่ชนะการแข่งขันแคนแซทประจำปี 2022 (Annual CanSat Competition 2022) ณ สถาบันโพลีเทคนิค และ มหาวิทยาลัยรัฐเวอร์จิเนีย เมืองแบล็กส์เบิร์ก รัฐเวอร์จิเนีย สหรัฐอเมริกา เมื่อวันที่ 12 มิถุนายน 2565 ที่ผ่านมา เข้าพบ ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (รมว.อว.) ณ ห้องประชุมรัฐมนตรี ชั้น 2 อาคารพระจอมเกล้า สำนักงานปลัดกระทรวงการอุดมศึกษา วิทยาศาสตร์ วิจัยและนวัตกรรม (สป.อว.)
การแข่งขันแคนแซท (CanSat) เป็นการแข่งขันดาวเทียมขนาดเล็กที่มีขนาดประมาณกระป๋องเครื่องดื่ม ซึ่งผู้เข้าแข่งขันต้องทำการสร้างดาวเทียมขนาดเล็กและส่งขึ้นไปที่ความสูง 700 เมตร เหนือพื้นดิน เพื่อปฏิบัติภารกิจ หลังจากนั้นจึงนำข้อมูลมาวิเคราะห์ผลสำเร็จ โดยการแข่งขันในเดือนมิถุนายนที่ผ่านมา ทีม Descendere (ดี-เซน-เด-เร) นักเรียนชั้นมัธยมศึกษาปีที่ 6 โรงเรียนอัสสัมชัญสามารถคว้าแชมป์โลก ด้วยคะแนน 86.2185 จากผู้เข้าร่วมแข่งขันทั้งหมด 49 ทีมทั่วโลก ถือเป็นหนึ่งในความสำเร็จของเยาวชนไทยในเวทีระดับโลก ศ.(พิเศษ) ดร.เอนกฯ ร่วมแสดงความยินดีกับโรงเรียน คณะครูอาจารย์ และนักเรียนโรงเรียนอัสสัมชัญ พร้อมทั้งกล่าวว่า “เราควรเล็งเห็นคุณค่าทางวิทยาศาสตร์และเทคโนโลยี โรงเรียนสามารถนำความรู้ที่ได้รับไปปรับเพื่อให้นักเรียนทุกคนได้รับประโยชน์สูงสุด การที่นักเรียนไทยได้รับรางวัลระดับโลก เป็นเหมือนการปฏิรูปการศึกษาให้ทันโลกและล้ำยุค ให้มีการพัฒนาต่อไป อย่าหยุดความก้าวหน้า อย่าหยุดความพอใจไว้แต่เพียงเท่านี้ วิทยาศาสตร์ต้องรุดหน้าต่อไป”
ทางด้าน ภราดา ดร.อาวุธฯ กล่าวว่า “นักเรียนกลุ่มนี้ทุ่มเทให้การแข่งขันแคนแซทมาเป็นระยะเวลาหลายปี โดยได้รับการสนับสนุนจากนักเรียนรุ่นพี่ที่ได้พัฒนาสืบต่อกันมา โดยโรงเรียนมีหน้าที่พัฒนาการเรียนการสอน นำทฤษฎีมาประยุกต์ใช้กับภาคปฏิบัติ มุ่งให้โรงเรียนเป็นศูนย์กลางการเรียนรู้ด้านการบินและอวกาศสำหรับการเรียนในระดับมัธยมศึกษาต่อไป”
วันศุกร์ที่ 10 มิถุนายน 2565
รมว.พม. ร่วมลงนามในบันทึกข้อตกลงยกระดับความร่วมมือการพัฒนาศักยภาพเด็กไทยในศตวรรษที่ 21 พ.ศ. 2565 - 2570
รมว.พม. ร่วมลงนามในบันทึกข้อตกลงยกระดับความร่วมมือการพัฒนาศักยภาพเด็กไทยในศตวรรษที่ 21 พ.ศ. 2565 - 2570 "เด็กไทยในศตวรรษที่ 21 เก่ง ดี มีทักษะ แข็งแรง"
วันที่ 9 มิ.ย. 65 เวลา 09.00 น. พลเอก ประยุทธ์ จันทร์โอชา นายกรัฐมนตรี เป็นประธานในพิธีลงนามบันทึกข้อตกลงยกระดับความร่วมมือการพัฒนาศักยภาพเด็กไทยในศตวรรษที่ 21 พ.ศ. 2565 - 2570 "เด็กไทยในศตวรรษที่ 21 เก่ง ดี มีทักษะ แข็งแรง" ระหว่าง 12 กระทรวง โดยมี นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ร่วมลงนาม ณ ตึกสันติไมตรี ทำเนียบรัฐบาล
นายจุติ กล่าวว่า ตามที่รัฐบาลได้ขับเคลื่อนนโยบายการบูรณางานภายใต้ยุทธศาสตร์ชาติ ระยะ 20 ปี (พ.ศ. 2561 - 2580) สู่เป้าหมายหลัก "มั่นคง มั่งคั่ง ยั่งยืน" และมุ่งพัฒนาศักยภาพเด็กไทยในศตวรรษที่ 21 ให้เป็นคนเก่ง ดี มีความรู้ และทักษะ คิดวิเคราะห์ รักการเรียนรู้ มีสำนึกพลเมืองดี กล้าหาญในทางจริยธรรม สามารถแก้ปัญหา ปรับตัว สื่อสาร และทำงานร่วมกับผู้อื่นได้อย่างมีประสิทธิภาพ ดังนั้น รัฐบาล โดยกรมอนามัย กระทรวงสาธารณสุข จึงได้จัดทำบันทึกข้อตกลงยกระดับความร่วมมือการพัฒนาศักยภาพเด็กไทยในศตวรรษที่ 21 พ.ศ. 2565 - 2570 "เด็กไทยในศตวรรษที่ 21 เก่ง ดี มีทักษะ แข็งแรง" ระหว่าง 12 กระทรวง รวมทั้งกระทรวงการพัฒนาสังคมและความมั่นคงของมนุษย์ (พม.) ภายใต้วิสัยทัศน์ "เด็กไทยในศตวรรษที่ 21 เก่ง ดี มีทักษะ แข็งแรง" และเป้าประสงค์ "เด็กที่อยู่ในประเทศไทยในศตวรรษที่ 21 มีคุณภาพชีวิตที่ดี เติบโตเป็นพลเมืองคุณภาพที่ดีและอยู่สภาพแวดล้อม ที่เอื้อต่อการเรียนรู้" ซึ่งเป็นนโยบายความร่วมมือจากทุกภาคส่วนในการพัฒนาศักยภาพเด็กไทยในศตวรรษที่ 21 อย่างมีคุณภาพตามหลักกลยุทธ์ 4 H : ด้านสติปัญญา (Head) ด้านอารมณ์ จิตใจ (Heart) ด้านทักษะ ฝีมือ อาชีพ (Hand) และด้านสุขภาพ (Health) ภายใต้การมีส่วนร่วมของครอบครัวและชุมชน (Home)
นายจุติ กล่าวต่อไปว่า กระทรวง พม. โดยกรมกิจการเด็กและเยาวชน (ดย.) ในฐานะหน่วยงานภาครัฐที่มีภารกิจสำคัญในการส่งเสริมและพัฒนาศักยภาพของเด็กและเยาวชน รวมทั้งการคุ้มครองและพิทักษ์สิทธิ และการส่งเสริมสวัสดิการ เพื่อให้เด็กและเยาวชนมีคุณภาพชีวิตที่ดีและมีความมั่นคงในการดำรงชีวิต ได้ร่วมลงนามในบันทึกข้อตกลงครั้งนี้ โดยมีหน้าที่ตามขอบเขตยกระดับความร่วมมือในการส่งเสริมและพัฒนาศักยภาพให้กับเด็กและเยาวชนมีคุณภาพชีวิตที่ดี และมีความมั่นคงในการดำรงชีวิตในศตวรรษที่ 21 เพื่อบูรณาการการทำงานร่วมกับทุกภาคส่วนที่เกี่ยวข้องในการขับเคลื่อนการพัฒนาเด็กไทยให้มีความรู้ เป็นคนดี อีกทั้งได้เรียนรู้และได้รับการพัฒนาแบบบูรณาการ โดยมีความรู้และทักษะที่จำเป็นในศตวรรษที่ 21 อย่างครอบคลุมและครบวงจร
วันพฤหัสบดีที่ 10 มีนาคม 2565
นายกฯ พร้อมดูแลคุณภาพชีวิตแรงงานสตรี ให้ได้รับสิทธิประโยชน์ ทำงานอย่างมีความสุข  เดินหน้าแก้กฏหมายลาคลอดจ่ายครบ 98 วัน ส่งเสริมคุณภาพชีวิตที่ดีในการทำงาน
นายกฯ พร้อมดูแลคุณภาพชีวิตแรงงานสตรี ให้ได้รับสิทธิประโยชน์ ทำงานอย่างมีความสุข  เดินหน้าแก้กฏหมายลาคลอดจ่ายครบ 98 วัน ส่งเสริมคุณภาพชีวิตที่ดีในการทำงาน
วันที่ 10 มีนาคม 2565 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า ตามที่เครือข่ายสตรีมีข้อเรียกร้องถึงนายกรัฐมนตรี พล.อ. ประยุทธ์ จันทร์โอชา ในวันสตรีสากล 8 มีนาคม ที่ผ่านมา เกี่ยวกับสิทธิของลูกจ้างประเด็นวันลาคลอดบุตรที่ปัจจุบันให้ลาได้ 98 วัน แต่การจ่ายค่าจ้างครอบคลุมเพียง 90 วัน เนื่องจากข้อกฎหมายที่บังคับใช้อยู่ กำหนดให้นายจ้างมีหน้าที่จ่ายค่าจ้างตลอดระยะเวลาที่ลูกจ้างลา แต่ไม่เกิน 45 วัน โดยค่าจ้างอีกครึ่งหนึ่ง (45วัน) ลูกจ้างรับจากสำนักงานประกันสังคม ของค่าจ้างเฉลี่ย 90 วัน จึงเห็นได้ว่าจำนวนวันลา 8 วัน ที่เพิ่มขึ้นนั้น ลูกจ้างยังไม่ได้รับความคุ้มครองในเรื่องค่าจ้าง
นางสาวรัชดาฯ กล่าวว่า นายกฯ ได้รับข้อเรียกร้อง และได้ติดตามการปรับปรุงข้อกฎหมายเพื่อให้นายจ้างและสำนักงานประกันสังคมร่วมกันจ่ายค่าจ้างให้ครอบคลุมวันลาทั้งหมด 98 วัน มาระยะหนึ่งแล้ว ขณะนี้ กระทรวงแรงงาน อยู่ระหว่างดำเนินการให้สำนักงานประกันสังคมเสนอปรับแก้ไขกฎหมาย เพิ่มสิทธิให้กับลูกจ้าง โดยจะปรับเพิ่มประโยชน์ทดแทนให้ผู้ประกันตน จากร้อยละ 50 ของค่าจ้างเฉลี่ย 90 วัน เป็นร้อยละ 50 ของค่าจ้างเฉลี่ย 98 วัน ซึ่งจะมีผลให้ลูกจ้างได้รับค่าจ้างในวันลาเพิ่มขึ้นจากสิทธิเดิม อีก 4 วัน ในส่วนของค่าจ้างในวันลาเพื่อคลอดบุตร อีก 4 วัน กรมสวัสดิการและคุ้มครองแรงงานจะได้นำเข้าสู่การพิจารณาของคณะทำงานประเมิลผลสัมฤทธิ์กฎหมาย เพื่อปรับแก้ไข พระราชบัญญัติคุ้มครองแรงงาน พ.ศ. 2541 เพิ่มสิทธิให้กับลูกจ้างต่อไป
"รัฐบาลมุ่งส่งเสริมคุณภาพชีวิตแรงงานสตรีมาโดยตลอด รวมถึงนายกรัฐมนตรียังสนับสนุนให้สตรีได้รับการปฏิบัติอย่างเป็นธรรมและเท่าเทียม ได้รับสิทธิประโยชน์จากการจ้างงาน มีความสุข และคุณภาพชีวิตที่ดีในการทำงาน โดยสำนักงานประกันสังคมได้มีการเพิ่มสิทธิประโยชน์ กองทุนประกันสังคม โดยเพิ่มค่าคลอดบุตรจากเดิม 13,000 บาท เพิ่มเป็น 15,000 บาทค่าสงเคราะห์บุตรจากเดิมเดือนละ 600 บาท เพิ่มเป็นเดือนละ 800 บาท ค่าฝากครรภ์ตามเกณฑ์คุณภาพ จากเดิม 1,000 บาท เพิ่มเป็น 1,500 บาท รวมทั้งการตรวจสุขภาพ ตรวจสุขภาพเต้านม ตรวจมะเร็งปากมดลูกฟรีให้แก่ผู้ประกันตนและการส่งเสริมสุขภาพและป้องกันโรคกรณีวัคซีนไข้หวัดใหญ่ เพื่อการคุ้มครองดูแลแรงงานสตรีให้เข้าถึงหลักประกันทางสังคม" นางสาวรัชดาฯ เน้นย้ำ
----------------
วันอังคารที่ 13 กรกฎาคม 2564
รฟม. มอบสิ่งของอุปโภคบริโภค ให้แก่สำนักงานเขตดุสิต
เพื่อบรรเทาความเดือดร้อนของประชาชนจากสถานการณ์การแพร่ระบาดของเชื้อไวรัสโควิด-19
ในวันที่ 12 กรกฎาคม 2564 นางสาวจิรฐา วัฒนประดิษฐ์ ผู้อำนวยการสำนักสื่อสารองค์กร การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม เป็นผู้แทน รฟม. มอบสิ่งของอุปโภค บริโภคที่จำเป็นต่อการดำรงชีวิตประจำวัน ให้แก่ สำนักงานเขตดุสิต เพื่อบรรเทาความเดือดร้อนของประชาชนจากสถานการณ์การแพร่ระบาดของเชื้อไวรัสโควิด-19 และเป็นส่วนหนึ่งของกิจกรรมเพื่อสังคม ที่ รฟม. ได้จัดขึ้นเป็นประจำอย่างต่อเนื่อง โดยมี นายดิชา คงศรี ผู้อำนวยการเขตดุสิต เป็นผู้รับมอบ ณ หน้าอาคารเปรมประชากร ชั้น 1 สำนักงานเขตดุสิต  เพื่อให้ทางสำนักงานเขตดุสิตได้นำไปแจกจ่ายให้แก่ประชาชนในชุมชนเป็นลำดับต่อไป
วันจันทร์ที่ 28 มิถุนายน 2564
Ministry of Labor to provide compensation for workers confined in construction camps
Ministry of Labor to provide compensation for workers confined in construction camps
June 26, 2021, Government Spokesperson Anucha Burapachaisri disclosed about a resolution of Center for COVID-19 Situation Administration (CCSA), following its meeting with public health advisors, to temporarily close down and seal off construction sites in Bangkok and vicinity, and the 4 Southern border provinces, namely, Narathiwat, Pattani, Songkhla and Yala, for one month in a bid to control the COVID-19 pandemic, as the number of disease infected patients has significantly increased in many construction sites.
All workers will be confined within respective sites. Ministry of Labor is assigned to work together with the employers to scrutinize the list of workers in each site, and subsidize related costs incurred, i.e., meals and compensation to the workers during the temporary shutdown. The Ministry will also collaborate with Ministry of Interior to ensure common understanding of the measure among the entrepreneurs, and seek their cooperation to restrict worker movement during the one-month temporary closure. Only workers who are confined in the construction camps will be eligible for compensation, which is considered an event of unemployment due to force majeure. Police and security forces will also be deployed to ensure orderliness and security at each campsite during the one-month closure.
According to the Government Spokesperson, factories in Bangkok and vicinity, and the 4 Southern border provinces may continue their usual operation, but are subject to the Bubble & Seal measure, depending on the level of disease spread risk imposed.
วันเสาร์ที่ 29 มกราคม 2565
รมว.ดีอีเอส ร่วมเวทีรัฐมนตรีอาเซียน ปลื้มไทยคว้า 4 รางวัล ASEAN ICT Awards 2021
รมว.ดีอีเอส ร่วมเวทีรัฐมนตรีอาเซียน ปลื้มไทยคว้า 4 รางวัล ASEAN ICT Awards 2021
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจเเละสังคมเปิดเผยถึงการประชุมฯรัฐมนตรีอาเซียนด้านดิจิทัลครั้งที่2 (The 2nd ASEAN Digital Ministers MeetingหรือADGMIN)ซึ่งจัดขึ้นระหว่างวันที่27-28มกราคม2565โดยมีนางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมร่วมประชุมทั้งนี้ในวันที่28มกราคม2565รัฐมนตรีอาเซียนดิจิทัลได้มีการหารือร่วมกับคู่เจรจาของอาเซียนเพื่อรับรองแผนงานความร่วมมือด้านดิจิทัลระหว่างอาเซียนกับจีนและอินเดียประจำปี2565 โดยให้ความสำคัญในประเด็นอาทิการพัฒนาด้านเศรษฐกิจดิจิทัลความมั่นคงด้านเศรษฐกิจดิจิทัลการสร้างความเชื่อมั่นด้านโครงสร้างพื้นฐานทางดิจิทัลการพัฒนา5G นวัตกรรมเทคโนโลยีสมัยใหม่การพัฒนาศักยภาพบุคลากรเพื่อส่งเสริมความร่วมมือที่แน่นแฟ้นระหว่างประเทศสมาชิกอาเซียนสำหรับเอกสารผลลัพธ์สำคัญในการประชุมADGMINครั้งที่2นี้ได้แก่ปฏิญญาเนปิดอว์และแผนปฏิบัติการว่าด้วยการดำเนินงานหุ้นส่วนความร่วมมือระหว่างอาเซียน–จีนด้านเศรษฐกิจดิจิทัลปีค.ศ. 2021 – 2025
ทั้งนี้ในช่วงท้ายของการประชุมฯรัฐมนตรีอาเซียนด้านดิจิทัลพร้อมเข้าร่วมพิธีการมอบรางวัลสำหรับผู้ชนะเลิศการประกวดASEAN ICT Awards 2021โดยในปีนี้ไทยได้รับรางวัลจำนวน4รางวัล
(1)รางวัลGoldหมวดResearch and Developmentผลิตภัณฑ์และบริการด้านICTที่ถูกค้นคว้าวิจัยและสร้างขึ้นใหม่ด้วยความรู้กระบวนการผลิตภัณฑ์และบริการใหม่ๆเพื่อตอบสนองความต้องการของตลาดโดยทีมT-NET CO.,LTD.
(2)รางวัลSilverหมวดPrivate Sectorผลิตภัณฑ์หรือบริการด้านICTที่มีความเกี่ยวข้องกับภาคธุรกิจและอุตสาหกรรมโดยTellscore (3)รางวัลSilverหมวดStart-up Companyนวัตกรรมด้านICTที่พัฒนาขึ้นโดยผู้ประกอบการด้านICTที่ยังอยู่ในช่วงเริ่มต้นของการก่อตั้งโดยทีมRobolingo Co., Ltd.
(4)รางวัลBronzeหมวดDigital Contentผลิตภัณฑ์ที่เกี่ยวข้องกับกระบวนการรวบรวมข้อความเสียงรูปภาพและวิดีโอในรูปแบบมัลติมีเดียเพื่อสร้างความสนใจ(ความบันเทิง)สาระบันเทิงและปฏิสัมพันธ์โดยทีมBlue Ocean Technology
*************
วันพฤหัสบดีที่ 23 ธันวาคม 2564
โฆษกรัฐบาล เผย นายก ฯ ย้ำความจำเป็นในการเดินหน้ามาตรการเข้มข้น ป้องกันเฝ้าระวัง ฯ ไวรัสโควิด-19 โอมิครอน กำชับ สธ. ตช. เฝ้าระวังกลุ่มบุคคล/กิจกรรม ช่วงปีใหม่ พร้อมตั้งเป้า ปีหน้า เป็นปีแห่งการฉีดวัคซีนบูสเตอร์ สำหรับคนไทย
โฆษกรัฐบาล เผย นายก ฯ ย้ำความจำเป็นในการเดินหน้ามาตรการเข้มข้น ป้องกันเฝ้าระวัง ฯ ไวรัสโควิด-19 โอมิครอน กำชับ สธ. ตช. เฝ้าระวังกลุ่มบุคคล/กิจกรรม ช่วงปีใหม่ พร้อมตั้งเป้า ปีหน้า เป็นปีแห่งการฉีดวัคซีนบูสเตอร์ สำหรับคนไทย
นายธนกร วังบุญคงชนะ โฆษกประจำสำนักนายกรัฐมนตรี เผยพลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ย้ำให้หน่วยงานด้านสาธารณสุขและเจ้าหน้าที่ตำรวจเพิ่มความถี่และความเข้มข้นในการเฝ้า ระวัง และติดตามนักท่องเที่ยวชาวต่างประเทศ หรือคนไทยที่เดินทางกลับเข้าประเทศ ต้องปฏิบัติตามเงื่อนไขการเข้าประเทศและมาตรการสาธารณสุขที่กำหนด ซึ่งนายกรัฐมนตรีในฐานะผอ. ศบค. ดำเนินทุกมาตรการเพื่อป้องกันและชะลอการแพร่ระบาดไวรัสโควิด-19 โดยเฉพาะสายพันธุ์โอมิครอน ขณะเดียวกัน ก็เร่งฉีดวัคซีนโควิด-19 ต่อเนื่อง ทั้งการฉีดวัคซีนเข็มกระตุ้นในกลุ่มเป้าหมาย กลุ่มเปราะบาง รวมทั้งให้ทำความเข้าใจกลุ่มผู้ที่ปฏิเสธการฉีดวัคซีน เพื่อให้เห็นประโยชน์ของการฉีดวัคซีนด้วย โดยตั้งเป้าหมายให้รณรงค์ให้ปีหน้าเป็นปีแห่งการฉีดวัคซีนบูสเตอร์ หรือวัคซีนเข็มกระตุ้น สำหรับคนไทยด้วย
โดยล่าสุด คณะอนุกรรมการสร้างเสริมภูมิคุ้มกันโรค เห็นชอบ 2 เรื่องหลัก ๆ คือ 1. เห็นชอบฉีดวัคซีนป้องกันโควิดเข็มที่ 4 กระตุ้นภูมิคุ้มกันให้แก่บุคลากรทางการแพทย์และสาธารณสุข และบุคลากรด่านหน้า รวมทั้งกลุ่มผู้ป่วยโรคเรื้อรังที่มีภูมิคุ้มกันต่ำ 2. เห็นชอบให้มีการฉีดวัคซีนป้องกันโควิดแก่เด็กอายุ 5 - 11 ปี โดยเป็นวัคซีนที่ได้รับการอนุมัติจากสำนักงานคณะกรรมการอาหารและยา (อย.) โดยที่ผู้ปกครองและเด็กต้องแสดงความสมัครใจและยินยอม
สำหรับผู้ติดเชื้อรายใหม่วันนี้ มีจำนวน 2,940 ราย จำแนกเป็นผู้ป่วยจากระบบเฝ้าระวังฯ 2,798 ราย ผู้ป่วยจากการค้นหาเชิงรุก 125 ราย ผู้ป่วยภายในเรือนจำ/ที่ต้องขัง 53 ราย หายป่วยกลับบ้าน 2,798 ราย หายป่วยสะสม 2,114,760 ราย (ตั้งแต่ 1 เมษายน) ผู้ป่วยกำลังรักษา 38,314 ราย เสียชีวิตเพิ่ม 30 ราย
“นายกรัฐมนตรียังกล่าวว่า ขณะนี้เป็นช่วงหัวเลี้ยว หัวต่อของสถานการณ์ เป็นช่วงเปลี่ยนผ่านการแพร่ระบาดของสายพันธุ์เดิม คือ เดลต้า ไปสู่โควิด-19 กลายพันธุ์ โอมิครอน ซึ่งกำลังเป็นความท้าทายระบบการป้องกันและควบคุมโรคที่ไทยและทั่วโลกกำลังเผชิญอยู่ รัฐบาลและ ศบค. มีความจำเป็นต้องดำเนินมาตรการเข้มข้น ระงับการเดินเข้าประเทศแบบ Test and Go และ Sandbox ชั่วคราว ซึ่งรัฐบาลเข้าใจและเห็นใจผู้ประกอบการ ภาคเอกชน ที่อาจต้องปรับรูปแบบการประกอบการให้เข้ากับสถานการณ์และความจำเป็นในระยะนี้ ซึ่งทุกฝ่ายต้องช่วยซึ่งกันและกันด้วยการดำเนินกิจกรรมได้ภายใต้มาตรการ COVID Free Setting และขอให้ทุกคนปฏิบัติตาม Universal Prevention อย่างเคร่งครัด รวมถึงตรวจ ATK เป็นระยะ ๆ รัฐบาลพร้อมดูแลพี่น้องประชาชนให้ใช้ช่วงเวลาเทศกาลปลายปีเก่าต้อนรับปีใหม่อย่างมีความสุขและปลอดภัย” โฆษกรัฐบาลกล่าว
……………………………
วันอังคารที่ 18 มกราคม 2565
ดีอีเอส จัดทำแผนปฏิบัติการส่งเสริมคุณธรรมองค์กรปี 2565 กำหนดทิศทางส่งเสริมจริยธรรมอย่างมีประสิทธิภาพ
ดีอีเอส จัดทำแผนปฏิบัติการส่งเสริมคุณธรรมองค์กรปี 2565 กำหนดทิศทางส่งเสริมจริยธรรมอย่างมีประสิทธิภาพ
เมื่อวันที่18มกราคม2564นายเวทางค์พ่วงทรัพย์รองปลัดกระทรวงดิจิทัลเพื่อเศรษฐกิจและสังคมเป็นประธานการประชุมคณะทำงานจัดทำและขับเคลื่อนแผนปฏิบัติการส่งเสริมคุณธรรมของสำนักงานปลัดกระทรวงดิจิทัลเพื่อเศรษฐกิจและสังคม(สป.ดศ.)ครั้งที่1/2565ณห้องประชุม802เพื่อรับทราบแต่งตั้งคณะทำงานจัดทำและขับเคลื่อนแผนปฏิบัติการส่งเสริมคุณธรรมของ(สป.ดศ.)รวมถึงรายงานผลการดำเนินงานตามแผนปฏิบัติการส่งเสริมคุณธรรมของสป.ดศ.ประจำปีงบประมาณพ.ศ. 2564และพิจารณาร่างแผนปฏิบัติการส่งเสริมคุณธรรมประจำปีงบประมาณพ.ศ. 2565ของสป.ดศ.ซึ่งคุณธรรมจริยธรรมในการทำงานเป็นองค์ประกอบสำคัญที่ส่งเสริมให้หน่วยงานสามารถขับเคลื่อนภารกิจให้บรรลุเป้าหมายเป็นอย่างมีประสิทธิภาพรวมทั้งให้การขับเคลื่อนการส่งเสริมจริยธรรมของสป.ดศ.มีทิศทางในการดำเนินงานส่งเสริมจริยธรรมอย่างมีประสิทธิภาพและสอดคล้องกับยุทธศาสตร์ระดับชาติที่เกี่ยวข้องต่อไป
*************
วันพุธที่ 2 มีนาคม 2565
‘นายก’ ห่วงใย คนงานในยูเครนหลังสองชุดแรกบินกลับถึงไทยแล้ว ‘ปลัดแรงงาน’ ปลอบขวัญจ่ายเงินสงเคราะห์กองทุนแก่สมาชิก 69 คน มูลค่ากว่า 1 ล้านบาท
เมื่อวันที่ 2 มีนาคม 2565 นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้นายบุญชอบ สุทธมนัสวงษ์ ปลัดกระทรวงแรงงาน ตรวจเยี่ยมให้กำลังใจ พร้อมมอบเงินแก่แรงงานไทยที่เดินทางกลับมาจากประเทศยูเครน
และเป็นสมาชิกกองทุนเพื่อช่วยเหลือคนหางานไปทำงานในต่างประเทศ จำนวน 69 คน ณ อาคาร Quarantine Center สถาบันบำราศนราดูร ถนนติวานนท์ ตำบลตลาดขวัญ อำเภอเมืองนนทบุรี จังหวัดนนทบุรี โดยมีนางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) นายวรรณรัตน์ ศรีสุขใส รองปลัดกระทรวงแรงงาน นายไพโรจน์ โชติกเสถียร อธิบดีกรมการการจัดหางาน พร้อมด้วยผู้บริหารระดับสูงกระทรวงแรงงาน เข้าร่วมในครั้งนี้ด้วย
นายบุญชอบ กล่าวว่า ตามที่รัฐบาล ภายใต้การนำของ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และกระทรวงแรงงานภายใต้การกำกับดูแลของ พล.อ.ประวิตร วงษ์สุวรรณ รองนายกรัฐมนตรี เป็นห่วงคนไทยและแรงงานไทยทุกคนที่ได้รับผลกระทบจากเหตุการณ์ในยูเครน และได้กำชับให้ท่านรัฐมนตรีสุชาติ ชมกลิ่น รมว.แรงงาน ดูแลแรงงานไทยทุกคนอย่างดีที่สุด และได้รับรายงานจากกระทรวงการต่างประเทศว่าเมื่อวานนี้ (1 มี.ค.65) ได้นำคณะคนไทยชุดแรกจำนวน 38 คน ในจำนวนนี้เป็นสมาชิกกองทุนเพื่อช่วยเหลือคนหางานไปทำงานในต่างประเทศ จำนวน 21 คน เดินทางโดยเครื่องบินสายการบินไทย เที่ยวบินที่ TG 923 ออกจากกรุงบูคาเรสต์มาถึงประเทศไทยเวลา 06.25 น. ในวันนี้ ส่วนคนไทยชุดที่สอง จำนวน 58 คน ในจำนวนนี้เป็นสมาชิกกองทุนฯ จำนวน 48 คน เดินทางโดยเครื่องบินสายการบินเอมิเรตส์ เที่ยวบินที่ EK 384 ออกจากกรุงวอร์ซอมาถึงประเทศไทยเวลา 12.05 น. ในวันนี้เช่นกัน โดยท่านสุชาติฯ ได้มอบหมายให้ผมมอบเงินแก่แรงงานไทยที่เดินทางกลับมาจากประเทศยูเครน และเป็นสมาชิกกองทุนเพื่อช่วยเหลือคนหางานไปทำงานในต่างประเทศ จำนวน 69 คน คนละ 15,000 บาท รวมเป็นเงินทั้งสิ้น 1,035,000 บาท
ด้านนายไพโรจน์ โชติกเสถียร อธิบดีกรมการจัดหางาน กล่าวว่า กรมการจัดหางาน ได้จัดเจ้าหน้าที่ตั้งโต๊ะลงทะเบียน เพื่อรับคำร้องและอำนวยความสะดวกในการดูแลทั้งในเรื่องขั้นตอน เอกสารหลักฐานต่าง ๆ รวมทั้งชี้แจงเรื่องสิทธิประโยชน์จากกองทุนให้แก่แรงงานไทย นอกจากนี้ ที่ด่านตรวจคนหางานสุวรรณภูมิ ได้จัดเจ้าหน้าที่เข้าไปอำนวยความสะดวกตั้งแต่คนงานลงเครื่องบินจนถึงพาไปส่งที่ขึ้นรถบัสของกรมการขนส่งทางบก เพื่อเดินทางมายังสถาบันบำราศนราดูรเพื่อรอตรวจหาเชื้อโควิด-19 (RT-PCR) ซึ่งหากแรงงานผลตรวจออกมาเป็นบวกจะเข้ารับการรักษาที่สถาบันบำราศนราดูร แต่หากผลเป็นลบจะใช้มาตรการ Test & Go เดินทางกลับบ้านได้ทันที
วันอังคารที่ 24 สิงหาคม 2564
ปลัด วธ. บันทึกเทปการนำเสนอการส่งเสริมและขับเคลื่อนองค์กรคุณธรรมในระดับกระทรวง เวทีรับฟังความคิดเห็นต่อข้อเสนอเชิงยุทธศาสตร์และแนวทางการจัดทำแผนปฏิบัติการส่งเสริมคุณธรรมแห่งชาติ
บันทึกเทปการนำเสนอการส่งเสริมและขับเคลื่อนองค์กรคุณธรรมในระดับกระทรวง เวทีรับฟังความคิดเห็นต่อข้อเสนอเชิงยุทธศาสตร์และแนวทางการจัดทำแผนปฏิบัติการส่งเสริมคุณธรรมแห่งชาติ ฉบับที่ ๒
วันที่ ๒๔ สิงหาคม ๒๕๖๔ เวลา ๑๐.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม บันทึกเทปการนำเสนอการส่งเสริมและขับเคลื่อนองค์กรคุณธรรมในระดับกระทรวง เวทีรับฟังความคิดเห็นต่อข้อเสนอเชิงยุทธศาสตร์และแนวทางการจัดทำแผนปฏิบัติการส่งเสริมคุณธรรมแห่งชาติ ฉบับที่ ๒ ณ ห้องประชุม ๒ ชั้น ๘ อาคารวัฒนธรรมวิศิษฏ์ กระทรวงวัฒนธรรม
วันเสาร์ที่ 26 มีนาคม 2565
“รมว.เฮ้ง” ปลื้ม! แฟคตอรี่ แซนด์บ็อกซ์ สร้างผลประกอบการกลุ่มยานยนต์ จ่ายโบนัสสูงสุด 8 เดือน
รัฐมนตรีว่าการกระทรวงแรงงาน ปลื้มสถานประกอบกิจการกลุ่มยานยนต์ส่งออกพุ่งสร้างผลกำไรปี 64 จ่ายโบนัสสูง ผลพวงแฟคตอรี่ แซนด์บ็อกซ์ นโยบายลุงตู่
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า จากสถานการณ์การแพร่ระบาดของโรคโควิด-19 ในช่วงปี 2564 ส่งผลให้ภาคธุรกิจท่องเที่ยวและบริการ ซึ่งเป็นรายได้สําคัญของประเทศได้รับผลกระทบเป็นวงกว้าง แต่ขณะเดียวกัน ธุรกิจภาคส่งออกที่มีภาคแรงงานกว่า 2 ล้านคน ใน 4 สาขา กลับเติบโต ได้แก่ อาหาร เครื่องมือแพทย์ ยานยนต์ และชิ้นส่วนอิเล็กทรอนิกส์ ซึ่งเป็นผลพวงจากการดำเนินการโครงการแฟคตอรี่ แซนด์บ็อกซ์ (Factory Sandbox) ของกระทรวงแรงงานตามนโยบายรัฐบาลของ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และพล.อ.ประวิตร วงษ์สุวรรณ รองนายกรัฐมนตรี ที่ให้กระทรวงแรงงานบูรณาการร่วมกับ กระทรวงมหาดไทย กระทรวงสาธารณสุข และกระทรวงอุตสาหกรรม ดำเนินการโครงการดังกล่าวด้วยหลักการเศรษฐศาสตร์คู่กับสาธารณสุข ทำให้ธุรกิจส่งออกเติบโต โดยตัวเลขการส่งออกเดือนธันวาคม 2564 ขยายตัวถึง ร้อยละ 17.14 ซึ่งสูงสุดในรอบ 11 ปี ทะลุเป้าหมาย คิดเป็นมูลค่ารวม 2.71 แสนล้านเหรียญสหรัฐ ซึ่งเป็นผลพวงจากนโยบายรัฐบาลในการกระตุ้นการจ้างงานช่วยพยุงเศรษฐกิจ โดยเฉพาะโครงการแฟคตอรี่ แซนด์บ็อกซ์ ที่ช่วยพยุงการจ้างงานในอุตสาหกรรมการผลิตกว่าร้อยละ 30 จากผู้ประกันตน 11 ล้านคน ทำให้เศรษฐกิจในภาคอุตสาหกรรมสามารถเดินหน้าต่อไปได้
นายสุชาติ กล่าวต่อไปว่า หลังจากที่ได้ทราบผลประกอบการในช่วงปีที่ผ่านมาสถานประกอบกิจการและสหภาพแรงงานในกลุ่มยานยนต์ได้เริ่มพูดคุยพิจารณาเรื่องของโบนัสและสวัสดิการต่างๆ ตามข้อเรียกร้อง ซึ่งหลายแห่งได้พิจารณาเสร็จสิ้นและทำข้อตกลงโดยใช้การเจรจาด้วยระบบการบริหารจัดการด้านแรงงานสัมพันธ์และสวัสดิการแรงงานที่ดี อาทิ บริษัท อีซูซุมอเตอร์ ประเทศไทย จำกัด ได้ทำข้อตกลงกับสหภาพแรงงานอีซูซุ ประเทศไทย เพิ่มสวัสดิการให้ลูกจ้างในปี 2565 โดยอัตราการขึ้นเงินเดือน 5.3 เปอร์เซ็นต์ เพิ่มโบนัส 8 เดือน บวกเงินพิเศษ 27,000 บาท ซึ่งสูงกว่าในปี 2564 ที่มีอัตราการขึ้นเงินเดือน 4.43 เปอร์เซ็นต์ โบนัส 7 เดือน บวกเงินเพิ่มพิเศษ 19,000 บาท บริษัท โตโยต้า มอเตอร์ ประเทศไทย จำกัด ปรับค่าจ้าง 4.2 เปอร์เซ็นต์ บวก 350 บาท จ่ายโบนัส 7.5 เดือน บวกเงินเพิ่มพิเศษ 50,000 บาท และบริษัท ฮีโน่มอเตอร์ แมนูแฟคเจอรี่ ประเทศไทย จำกัด ปรับค่าจ้าง 4.2 เปอร์เซ็นต์ บวก 350 บาท จ่ายโบนัส 7.5 เดือน บวกเงินเพิ่มพิเศษ 50,000 บาท เป็นต้น ซึ่งสะท้อนให้เห็นถึงผลการดำเนินงานตามโครงการแฟคตอรี่ แซนด์บ็อกซ์ (Factory Sandbox) ตามนโยบายของรัฐบาลซึ่งทำให้ธุรกิจส่งออก โดยเฉพาะกลุ่มยานยนต์เกิดการจ้างงานต่อเนื่อง ผู้ประกอบการสามารถดำเนินธุรกิจต่อไปได้ ลูกจ้างกลุ่มยานยนต์มีคุณภาพชีวิตที่ดี ช่วยสร้างเศรษฐกิจให้กับประเทศให้พ้นวิกฤตช่วงสถานการณ์การแพร่ระบาดของโรคโควิด-19
วันพุธที่ 16 มีนาคม 2565
โฆษกรัฐบาลสวน “สงคราม” ยันรัฐบาลแก้ปัญหาทุกมิติ อย่าตีกิน หยุดลากประเด็นอภิปรายรัฐบาลมาโจมตีนอกสภา แขวะพูดร้อยครั้งก็ไม่เข้าใจ เพราะใจมืดบอด จ้องดิสเครดิตลูกเดียว
โฆษกรัฐบาลสวน “สงคราม” ยันรัฐบาลแก้ปัญหาทุกมิติ อย่าตีกิน หยุดลากประเด็นอภิปรายรัฐบาลมาโจมตีนอกสภา แขวะพูดร้อยครั้งก็ไม่เข้าใจ เพราะใจมืดบอด จ้องดิสเครดิตลูกเดียว
วันที่ 16 มีนาคม 2565 นายธนกร วังบุญคงชนะ โฆษกประจำสำนักนายกรัฐมนตรี เปิยเผยถึงกรณีที่นายสงคราม กิจเลิศไพโรจน์ ประธานคณะกรรมการยุทธศาสตร์พรรคเพื่อชาติ กล่าวหาพลเอก ประยุทธ์ จันทร์โอชา นายกรัฐมนตรีและ รมว.กลาโหมว่าไร้ความสามารถในการแก้ปัญหาเศรษฐกิจและล้มเหลวในการแก้ปัญหาประเทศ ว่า นายสงครามควรหยุดลากประเด็นที่ใช้อภิปรายไม่ไว้วางใจรัฐบาล แต่ไม่สามารถทำให้สภาหรือสังคมเห็นคล้อยตามได้มาโจมตีนอกสภาอยู่เนือง ๆ ได้แล้ว เพราะรัฐบาลได้ชี้แจงอย่างตรงไปตรงมาและชัดเจนแล้วว่าอะไรคือปัญหาที่ประเทศไทยกำลังเผชิญอยู่และรัฐบาลรับมือกับความท้าทายทั้งในวันนี้และวันหน้าอย่างไร อย่าโหนกระแสตีกินแบบยาว ๆ เพราะไม่มีเรื่องใหม่ที่จะกล่าวหารัฐบาล
นายธนกรกล่าวว่า สังเกตได้เลยว่าเรื่องที่นายสงครามและฝ่ายค้านนำมาพูดตั้งแต่ช่วงแรก ๆ ที่รัฐบาลเข้ามาบริหารประเทศก็วนเวียนอยู่กับคำว่า “ไร้ความสามารถ” “ล้มเหลว” หรือ “เอื้อประโยชน์นายทุน” ซึ่งเป็นข้อกล่าวหาที่เลื่อนลอย ไร้ข้อเท็จจริงโดยพยายามดึงเอาเรื่องการแพร่ระบาดของโรคโควิด-19 ซึ่งเป็นปัญหาของโลกไม่ใช่ปัญหาของประเทศไทยเพียงประเทศเดียวเข้ามาเกี่ยวข้อง เช่นเดียวกับวิกฤตรัสเซีย-ยูเครนที่ส่งผลกระทบต่อราคาน้ำมันและสินค้าต่าง ๆ ซึ่งรัฐบาลไม่ได้เพิกเฉยละเลยต่อการแก้ไขปัญหา มีทั้งการดำเนินการแบบเฉพาะหน้าเพื่อบรรเทาผลกระทบ การช่วยเหลือเยียวยาประชาชน และแผนรองรับหากปัญหาเปลี่ยนแปลงไป โดยพิจารณาจากความเป็นไปได้และข้อจำกัดต่าง ๆ ที่สอดคล้องกับสถานการณ์
“นายกรัฐมนตรีรับทราบปัญหาทุกเรื่อง โดยไม่จำเป็นต้องไปเดินศูนย์การค้าย่านประตูน้ำ หรือห้างสรรพสินค้าย่านสมุทรปราการ หรือที่อื่น ๆ เพราะแน่นอนว่าการที่จำนวนคนเดินห้างลดลงนั้นมีสาเหตุส่วนหนึ่งมาจากความกลัวติดเชื้อ แต่ในทางตรงกันข้ามยอดสั่งซื้อผ่านระบบเดลิเวอรี่ก็เพิ่มขึ้นเช่นกัน หรือจำนวนนักท่องเที่ยวต่างชาติที่ลดลงก็เกิดขึ้นทั่วโลก แม้ว่ารัฐบาลจะมีมาตรการจูงใจหลายรูปแบบ ทั้งหมดนี้ต่อให้พูดร้อยครั้งคนอย่างนายสงครามก็คงไม่เข้าใจ เพราะใจมืดบอดจ้องแต่จะดิสเครดิตรัฐบาลลูกเดียว” นายธนกรกล่าว
--------------------
วันพุธที่ 22 ธันวาคม 2564
ศบค. ชี้แจงข้อสงสัยการเปลี่ยนแปลงมาตรการการเดินทางเข้าประเทศ พร้อมเน้นย้ำว่าจะประเมินทั้งสถานการณ์ภายในประเทศและนอกประเทศว่าจะดำเนินมาตรการต่อไปอย่างไร
ศบค. ชี้แจงข้อสงสัยการเปลี่ยนแปลงมาตรการการเดินทางเข้าประเทศ พร้อมเน้นย้ำว่าจะประเมินทั้งสถานการณ์ภายในประเทศและนอกประเทศว่าจะดำเนินมาตรการต่อไปอย่างไร
วันนี้ 22 ธันวาคม 2564 เวลา 12.40 น. ณ ทำเนียบรัฐบาล พญ.สุมนี วัชรสินธุ์ ผู้อำนวยการสำนักสื่อสารความเสี่ยงและพัฒนาพฤติกรรมสุขภาพ กรมควบคุมโรค ในฐานะผู้ช่วยรองโฆษก ศบค. ได้กล่าวในการแถลงข่าวศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.) ได้ตอบคำถามสื่อมวลชน 3 ข้อ ดังนี้
1. ต่อประเด็นคำถามว่า หลัง 4 ม.ค. 2565 จะเริ่มกลับมาใช้ Test&Go อีกหรือไม่นั้น จากที่ประชุม ศบค ชุดใหญ่เมื่อวานนี้ มีการชี้แจงว่า มาตรการที่ได้ออกไปจะต้องมีการประเมินสถานการณ์ว่าหลังจากมีการออกมาตรการไปแล้ว สถานการณ์การติดเชื้อโอไมครอนทั่วโลกและภายในประเทศไทยเป็นอย่างไร เพื่อนำมาปรับรูปแบบการวางแผนว่ามาตรการจะเป็นไปในทิศทางไหน โดยวันที่ 4 ม.ค. 2565 จะเป็นวันที่ประเมินสถานการณ์ก่อน ยังไม่ได้พิจารณาว่าจะลดหรือเพิ่มมาตรการ
2. คำถามเรื่องคนไทยที่จะกลับเข้ามาประเทศไทย ต้องมีมาตรการอย่างไร ศบค. ชี้แจงว่า สำหรับคนไทยที่กำลังจะเดินทางกลับเข้าประเทศ ยืนยันว่าไม่ว่าจะคนไทยหรือชาวต่างชาติ ใช้มาตรการเดียวกันคือ ยังคงต้องกักตัว และตรวจ RT-PCR 2 ครั้ง
3. คำถามเรื่องกำหนดการเปิดด่านบริเวณชายแดน จ.หนองคาย โดยให้เข้ามาแบบ Test & Go ศบค. กล่าวว่า การเปิดพื้นที่หนองคายเป็นการเปิดในลักษณะ Test&Go ซึ่งเป็นการเปิดพื้นที่ Test&Go ทางบกที่แรกที่มีการพูดคุยเพื่อทำเป็นพื้นที่นำร่อง แต่เนื่องด้วยสถานการณ์ในขณะนี้ที่เราปิดระบบ Test&Go ทางอากาศไปแล้ว สำหรับการเปิด Test&Go ทางบกก็ยังต้องเลื่อนออกไปก่อน โดยจะมีการติดตามสถานการณ์อย่างใกล้ชิดทั้งทางที่หนองคายและทางชายแดนประเทศลาวที่ติดกับหนองคาย
ในช่วงท้าย ศบค. เน้นย้ำว่า ไม่ว่าจะโควิด-19 สายพันธุ์ไหน สามารถป้องกันได้ด้วยการป้องกันการติดเชื้อโควิด-19 แบบครอบจักรวาล (Universal Prevention) ไม่ว่าจะเป็นการสวมหน้ากากอนามัยตลอดเวลา การเว้นระยะห่าง การล้างมือ การตรวจ ATK เป็นระยะ การไม่ใช้ของใช้กับผู้อื่น และกลุ่มเสี่ยง อาทิ ผู้สุงอายุ กลุ่มผู้ที่มีโรคประจำตัว ควรจะออกจากบ้านเมื่อจำเป็นเท่านั้น เลี่ยงการสัมผัสหน้ากากและทานอาหารปรุงสุกเท่านั้น ทั้งนี้ สำหรับปีใหม่ ขอให้เที่ยวอย่างระมัดระวัง ขอให้ตระหนักว่า บุคคลใกล้ชิดอาจจะติดโควิด-19 ได้เสมอ หรืออาจจะติดเชื้อแต่ไม่แสดงอาการ ดังนั้น มาตรการส่วนบุคคลจึงจำเป็นสำหรับการไปเที่ยวและการร่วมกิจกรรมปีใหม่ในทุกสถานที่ เพื่อท่องเที่ยวปีใหม่อย่างปลอดภัยและมีความสุข